Case ID: 1081871
Sentence 2: Həmin qərarın həyata keçirilməsinin təmin edilməsi məqsədilə operativ vergi nəzarət tədbiri keçirilərkən aksiz markası ilə markalanmalı olan markalanmamış, alış dəyəri 73,10 manat olan 47 ədəd tütün məmulatı aşkar edilərək vergi orqanının əməkdaşları tərəfindən VN seriyalı 000262 saylı “Markalanmalı (nişanlanmalı) malların dövriyyəsinin qanunauyğunluğunun yoxlanılması üzrə keçirilmiş operativ vergi nəzarətinin nəticəsinə dair” akt tərtib edilmiş və aşkar edilmiş markalanmamış mallar siyahıya alınmışdır.Siyahıya alınmış mallar Vergi Məcəlləsinin 89.13-cü və 89.14-cü maddələrinin tələblərinə əsasən vəzifəli şəxsdə məsul saxlamaya qoyulmaq üçün cavabdehdən götürülmüş və bu barədə VN seriyalı 00262 saylı protokol tərtib edilərək vergi orqanlarının nümayəndələri və vergi ödəyicisi tərəfindən imzalanmışdır.